
Број: 05-511-17/2022
Датум: 23.05.2022.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „БП ДИСКОНТ”, д.о.о. Зворник, за издавање еколошке дозволе за објекат бензинске станице са пратећим садржајима, који се налази у насељу Брањево, Тридесет пета улица бр.1, град Зворник, од 29.03.2022.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „БП ДИСКОНТ”, д.о.о. Зворник, ЕКОЛОШКА ДОЗВОЛА за објекат бензинске станице са пратећим садржајима, који се налази у насељу Брањево, Тридесет пета улица бр.1, град Зворник, на грађевинској парцели означеној као к.ч. број: 136/235 К.О. Шепак. 
2. Опис активности и постројења за које се издаје еколошка дозвола:
Објекат бензинске станице се састоји од: 

· једног укопаног челичног  подземног резервоара са двоструким плаштом и то нафтних деривата капацитета 30 m3 (3 коморе), за смјештај нафтних деривата по врстама, димензија 5,50 m x 2,20 m

· једног подземног резервоара за ТНГ капацитета 5,00 m 3, димензија 4,00 m x 0,50 m

· Једног мултиплекс апарата за истакање течних горива и ТНГ-а

· Надстрешнице са острвом и аутоматом за точење горива,димензија 1,85 m x 0,50 m
· Продајног објекта димензија 9,31 m x 3,50 m, спратности приземље (Пр)
3. Инвеститор „БП ДИСКОНТ” д.о.о. Зворник,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „БП ДИСКОНТ”, д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Одржавати у исправном стању систем за претакање, складиштење и пуњење нафте, нафтних деривата и течног нафтног гаса(ТНГ).
· Инсталирана опрема (посебно одушни вентили на одушним цијевима резервоара)  као и сви транспортни водови  односно наставци морају бити  заптивни и у исправном стању.
· Редовно контролисати заптивност вентила.
· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.
· Заштита од повећане концентрације прашине с обзиром на саобраћајнице, као и на приступне саобраћајнице према објекту препоручује се обарање прашине воденим млазом на мјесту настанка по потреби, а нарочито у љетном периоду.

· Квалитет ваздуха на локацији бензинске станице са пратећим садржајима мора бити у складу са Уредбом о вриједностима квалитета ваздуха („Службени гласник Републике Српске“ бр. 124/12) и Правилником о превентивним мјерама за безбиједан и здрав рад у простору угроженом експлозивном атмосфером („Службени гласник Републике Српске“, број 79/11).
· Периодично вршити провјеру концентрације гасова и пара који стварају експлозивну атмосферу: држање отвореног пламена, рад са отвореним пламеном (заваривање, сјечење метала и сл.) и са ужареним предметима, пушење, употреба моторних возила и уређаја са унутрашњим сагорјевањем, без уграђеног хватача искре, рад са алатом који варничи, постављање надземних електричних водова, без обзира на напон.

· Вршити уградњу еколошких пиштоља на апаратима за истакање горива.

· У зонама опасности од пожара и експлозије на  видном мјесту  поставити натписе којима се упозорава на претходне забране.
· Уређаји односно постројења која емитују буку морају бита атестирани, односно морају бити конструисани тако или изоловани, да у спољну средину не емтују буку преко дозвољеног нивоа. 

· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· Смањење утицаја буке на вањску средину обезбјеђује се прописном удаљеношћу пословног објекта овог типа, од пословног објекта другог типа намјене или породичних кућа, односно адекватном изолацијом објекта. 
· Заштита од повећане буке врши се и употребом уређаја који не емитују повећан ниво буке, те звучном изолацијом извора буке или објекта или слично.
· Препоручују се насади високог растиња око објекта (тампон зона) ради смањења утицаја на аерозагађење и ниво буке. Насади се могу формирати од група лишћара, четинара и шибља аутохтоног и антропогеног поријекла на прилазима комплексу тако да не ометају безбједност саобраћаја.
· У оквиру комплекса, зелене површине треба парковски уредити. Зелене површине је неопходно затравнити смјесом трава отпорних на гажење.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Санитарне и фекалне отпадне воде одводити у канализациони систем у складу са Правилником.
· Само механички пречишћене отпадне воде могу упустити у крајњи реципијент  - упојни бунар у складу са Правилником о условима испуштања отпадних вода у површинске воде („Службени гласник РС", број: 44/01).
· Канализацију ријешити сепаратним системом, односно одвојено одвђење фекалне од оборинске канализације.
· Зауљене  воде са платоа за точење горива и  манипулативног простора преко сливних канала са решеткама одводити у трокоморни сепаратор уља и масти у ком се врши пречишћавање, а затим води у крајњи реципијент-јавну канализацију.

· Воде за вријеме атмосферских падавина усмјерити  преко сливних решетки, у сепаратор. Потребно је вршити перманентну контолу опасних вода које настају из овог дијела третмана отпадних вода при изласку из сепаратора.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· Чишћење сепаратора масти и уља поверити овлаштеном предузећу са којим треба склопити Уговор.
· Радне и манипулативне површине око предметног пословног објекта бензинске станице урадити у чврстој изведби (асфалт и бетон) која обезбјеђује одговарајућу заштиту земљишта и подземних вода од евентуалног загађења. 
· Приликом одржавања и чишћења саобраћајних и манипулативних површина, препоручује се употреба воде сабијене под притиском како би се трошиле што мање количине питке воде.

· Адекватна заштита земљишта од евентулног излијевања течног нафтног гаса (ТНГ) врши се уградњом подземног резервоара са дубоким данцима за течни нафтни гас (ТНГ), сталном контролом нивоа истог у резервоару путем мјерног сигнализационог уређаја.
· Предвидјети осигурање резервоара од утицаја узгона подземних вода.
· Резервоар мора бити атестиран и фабрички обострано антикорозивно заштићен.

· Одржавати систем детекције и сигнализације пропуштања резервоара.
· У случају просипања нафтних деривата на локацији, исту сакупљати (користити комерцијална патентирана средства-апсорбенс за упијање нафтних деривата пиљевина и сл.) и привремено складишти у водонепропусној посуди, коју је потребно поставити на бетонску водонепропусну подлогу. За трајно збрињавање отпадних нафтних деривата потребно је склопити уговор са овлаштеним предузећем. 
· Употребљени апсорбенс и друге загађене материје збринути као опасни отпад
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Контејнери/бурад за одлагање свих врста отпада на локацији морају бити јасно означени типом и нивоом опасности и постављени на чврсту асфалтну или бетонску подлогу приступачну за прилаз возила комуналне службе. 
· Комунални отпад одлагати у контејнере са поклопцем и обавезно разврставати по врстама.

· Папир, пластику, стакло, метал се одвојено сакупља и продаје као секундарне сировине. Склопити Уговот са фирмом која врши откуп секундарних сировина.
· Све врсте отпада који настају у процесу рада је потребно прикупљати у водонепропусне  контејнере затвореног типа, након чега се мора вршити одвоз на депонију у договору са надлежном комуналном службом.
· Инвеститор обавезно треба да  склопи Уговор о редовном пражњењу, чишћењу и одржавању сепаратора масти и уља са овлаштеном фирмом за одвоз опасног отпада.
· Инвеститор мора обезбједити адекватан број контејнера за одлагање отпада.
· Обезбједити довољне количине апсорбента а за контаминирани апсорбент, обезбједити затворено метално буре, са јасно означеним натписом опасан отпад и исти збрињавати у сарадњи са овлаштеном организацијом. 

· Закључити Уговоре са овлаштеним оператерима за одвоз и збрињавање опасног и комуналног отпада. 

· Водити мјесечну и годишњу евиденцију о количинама насталог отпада.
· Опасан отпад (зауљени отпад, контаминирани апсорбент, отпадни материјали контаминирани опасним суспстанцама, амбалажу) складиштити у намјенске затворене посуде или контејнере за опасан отпад које осигуравају безбједно чување и преношење опасног отпада до преузимања од стране овлаштене комуналне службе по унапријед склопљеном уговору.
· Није дозвољено мијешање опасног и неопасног отпада.
· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду према Закона о управљању отпадом („Службени гласник Републике Српске", број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Придржавати се свих мјера дефинисаних Планом управљања отпадом, а све у складу са Законом о управљању отпадом („Сл.гл.Републике Српске“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом 
· Врсте отпада које настају у фази рада пострјења и које се морају адекватно збринути:
Табела број 1: Врсте отпада које се могу јавити на предметној локацији при                                                                                         експлоатацији објекта бензинске станице са пратећим садржајима 

	Шифра
	Назив отпада

	13 05*
	Садржај сепаратора уље / вода

	13 05 01*
	Чврсте материје из комора за отпад из сепаратора уље / вода

	13 05 02*
	Муљеви из сепаратора уље / вода

	13 05 03*
	Муљеви од пресретача

	13 05 06*
	Уља из сепаратора уље / вода

	13 05 07*
	Зауљена вода из сепаратора уље / вода

	13 05 08*
	Мјешавине отпада из коморе за отпад из сепаратора уље / вода

	13 07*
	Отпади од течних горива 

	13 07 01*
	Погонско гориво дизел

	13 07 02*
	Бензин

	13 07 03*
	Остала горива (укључујући мјешавине)

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 04
	Метална амбалажа

	15 01 06
	Мијешана амбалажа

	15 01 07
	Стаклена амбалажа

	15 02
	Апсорбенти,филтерски материјали,крпе за брисање и заштитна одјећа

	15 02 02*
	Апсорбенти,материјали за филтере(укључујући филтере за уље који нису другачије спецификовани),крпе за брисање,заштитна одјећа ,који су контаминирани опасним супстанцама

	20
	Комунални отпади(кућни отпад и слични комерцијални и индустријски отпади), укључујући одвојено сакупљање фракције

	20 01 01
	Папир и картон

	20 01 02
	Стакло

	20 03
	Остали општински отпади


  Напомена: Опасни отпад у табели има ознаку звијездице (*)
3.3.4.   Мјере заштите у случају инцидентних ситуација
Мјере заштите од пожара
· У контејнере за одлагање отпадака – смећа не смију се бацати запаљиве и томе сличне материје које могу изазвати пожар. У кругу објекта одредити мјесто за одлагање отпада.

· Обављати редовну контролу и одржавати у исправном стању све инсталације и уређаје на бензинској станици.

· Приручни против пожарни апарати и остала средства за гашење евентуалног пожара морају увијек бити при руци, спремни за употребу, на видном лако приступачном мјесту и редовно прегледани од стране стручне установе (за гашење почетног пожара предвиђени су приручни апарати S-9, S-50 i CO2-5).

· На свим мјестима гдје је то потребно, обавезно постављати табле упозорења.

У случају пожара потребно је предузети сљедеће мјере:

· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).

· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.

У случају већег излијевања горива:

· У угроженој зони одмах зауставити аутомате, искључити изворе паљења, не пушити, угасити отворен пламен и не користити електричне прекидаче који варниче.

· Уклонити све изворе паљења и топлоте.

         3.3.5.   Мјере након затварања постројења
· потребно је предузети све неопходне мјере на заштити животне средине након престанка рада, извршити рекултивацију терена у складу са посебним Пројектом рекултивације који ће бити урађен у циљу дефинисања свих операција и захвата.
Табела број 2: План у случају престанка рада бензинске станице са пратећим садржајима
	Утицај
	Мјере након престанка рада

	Вода
	Приликом уклањања резервоара и дијелова постројења водити рачуна да не дође до процуривања нафте и нафтних деривата у земљиште и површинске воде, као ни других  материја које могу негативно утицати на квалитет вода и водених екосистема.

	Ваздух
	Редовно уклањање објеката бензинске станице обављати уз што је могуће мање коришћење механизације, а подизање прашине смањити влажењем терена. Регулисати саобраћај, транспорт материјала и кретање машина.

	Земљиште (отпад)
	Крш, шут и други грађевински отпад, укључујући отпад настао одржавањем механизације или комунални отпад од радника, сакупљати у одговарајуће контејнере и збрињавати у договору са овлаштеном службом. Приликом транспорта материјала исти се не смије расипати. Точкови транспортних средстава се морају чистити приликом изласка на магистрални пут.

	Естетско нарушавање (биљни покривач)
	Гдје је могуће, задржати постојећу вегетацију. Затрпати и поравнати све ископе. Обновити биљни покривач, засад око самог постројења, одговарајућим биљним врстама. Извршити рекултивацију круга објекта садњом високог и ниског растиња.

	Бука
	Регулисати саобраћај, транспорт материјала и кретање машина. Спријечити рад машина у мјесту, радове обављати у дневном периоду и водити рачуна о близини стамбених објеката.


3.5.6.   Додатне мјере заштите

· Обављати редовну и прецизну контролу количине горива у резервоару да би се на вријеме уочио сваки губитак горива из резервоара изван прихватљивих параметара.

· Најмање једанпут у 10 година потребно је извршити недеструктивну контролу дебљине зидова резервоара и контролу напредовања корозивних процеса.

· Да би се опасност од разливања одређене количине горива из цистерне свела на минимум, истакање се врши под строгом контролом руковаоца истакања.

· Обавезно прекинути пуњење горива (фракција нафте) и истакање чим се детектује загађење које може да потиче од бензинске станице. У том случају се мора одмах открити одакле загађење потиче, затим отклонити узрок и санирати евентуалне посљедице.

· На видним мјестима истакнути ознаке упозорења и обавјештења о евентуалним опасностима.
         3.4. Инвеститор, „„БП ДИСКОНТ”, д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вредности за загађујуће материје и то:
          4.1. Вриједности квалитета ваздуха – измерене вриједности квалитета ваздуха са локације предметног објекта морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12). За предметни објекат потребно је мјерити емисије експлозивних гасова на мјесту точења, одушним цијевима и резервоарима (емисије полутаната нафте и нафтних деривата) и концентрацију РМ10 . 
Табела број 3: Граничне вриједности,толерантне вриједности и граница толеранције за заштиту здравља људи (Уредба о вриједностима квалитета ваздуха („Службени гласник Републике Српске“ број 124/12). Напомена: не смије се прекорачити више од  35 пута у једној календарској години.

	Загађујућа материја
	     Период узорковања
	Гранична вриједност
	Граница толеранције


	Толерантна вриједност

	РМ10
	24 часа
	50 µг/m3
(напомена 4)
	25 µг/m3
	75 µг/m3

	РМ10
	Календарска година
	40 µг/m3

	8 µг/m3
	48 µг/m3


Табела број 4: Максимална дозвољена  концентрација за укупне суспендоване честице

	Перид усредњавања
	Максимална дозвољена вриједност

	Један дан
	250 µг/м3

	Календарска година
	90 µг/м3


Табела број 5: Гранична вриједност,толерантна вриједност и граница толеранције:
Бензен

	Календарска година


	Гранична вриједност
	Граница толеранције
	Толерантна вриједност

	
	5 µг/m3
	3 µг/m3
	8 µг/m3


Табела број 6: Максимално дозвољене концентрације 

Толуен

	Седам дана
	               0.26 µг/m3


Табела број 7: Циљна вриједност 

Бензо(а)пирен

	Календарска година
	               1 µг/m3


          4.2.   Бука ван локације предметног постројења несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). Дозвољени нивои вањске буке дати су у сљедећој табели. Предметни објекат сврстава се у четврту зону.

Табела број 8:  Дозвољен ниово вањске буке према намјени подручја
	Подручје
(зона)
	НАМЈЕНА ПОДРУЧЈА
	Еквивалентни

нивои (Leq)
	Вршни

нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреациско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


  4.3.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник РС“, број: 44/01). Граничне вриједности дате су у сљедећој табели: 
Табела број 9:  Дозвољене граничне вриједности параметара у отпадним водама које се могу испуштати у јавну канализацију 
	ПАРАМЕТАР
	ЈЕДИНИЦА
	ДОЗ. ВРИЈ.

	A. Општи параметри
	
	

	Температура     
	0C                                    
	40

	pH          
	
	6.5-9.5

	Талог након 0,5 час таложења    
	ml.l-1
	5

	Укупне суспендоване материје     
	g.m-3
	500

	Б. Кисеонични режим
	
	

	БПК5
	g.O2.m-3
	*

	ХПК                               
	g.O2.m-3
	*

	Ц. Нутријенти
	
	

	Амонијачни азот         
	g.m-3N                                   
	40

	Нитритни азот
	g.m-3N                                   
	10

	Нитратни азот           
	g.m-3N                                   
	-

	Укупни азот            
	mg.m-3N                              
	100

	Укупни фосфор               
	g.m-3P                                    
	5

	Д.Токсичне органске супстанце

Д1. Високо ризичне приоритетне супстанце, Coun. Direek. 86/280/EEC
	
	

	Угљентетрахлорид   
	mg.m-3
	3000

	ДДТ    
	mg.m-3
	400

	Пентахлорфенол  
	mg.m-3
	2000

	Алдрин     
	mg.m-3
	10

	Диелдрин  
	mg.m-3
	10

	Ендрин  
	mg.m-3
	10

	Изодрин
	mg.m-3
	10

	Хексахлорбензен
	mg.m-3
	2000

	Хексахлорбутадиен  
	mg.m-3
	3000

	Хлороформ
	mg.m-3
	1000

	1,2-дихлоретан                               
	mg.m-3
	200

	трихлоретилен
	mg.m-3
	200

	тетрахлоретилен
	mg.m-3
	200

	хексахлорициклохексан
	mg.m-3
	4000

	трихлорбензен
	mg.m-3
	100

	сума полицикличних хлорованих угљоводоника (RAN)                       
	mg.m-3
	200

	сума полихлорованих бифенила     
	mg.m-3
	20

	Д2.Остале токсичне супстанце
	
	

	Фенолни индекс
	mg.m-3                            
	100 000

	Бензен
	mg.m-3                            
	100 000 

	Толуен   
	mg.m-3                            
	100 000

	Ксилен   
	mg.m-3                            
	7000

	Формалдехид   
	mg.m-3                            
	25 000

	Минерална уља                             
	mg.m-3                            
	100 000

	Детерџенти  
	mg.m-3                            
	10 000

	Е.Токсичне неорганске супстанце

Е1.Метали и металоиди (укуни садржај)
	
	

	Сребро Аg                                       
	mg.m-3                                    
	100

	Алуминијум, Аl                              
	mg.m-3                                    
	**

	Арсен,Аs                                         
	mg.m-3                                    
	100

	Кадмијум,Cd                                 
	mg.m-3                                    
	50

	Кобалт,Cо                                       
	mg.m-3                                    
	1000

	Укупни хром,Cr                              
	mg.m-3                                    
	1000

	Шестовалентни хром,Cr                    
	mg.m-3                                    
	200

	Бакар,Cu                                        
	mg.m-3                                    
	1000

	Гвожђе,Fe              
	mg.m-3                                    
	**

	Жива,Hg                
	mg.m-3                                    
	10

	Манган, Мn
	mg.m-3                                    
	500

	Никл,Ni
	mg.m-3                                    
	50

	Олово,Pb                
	mg.m-3                                    
	500

	Селен,Se                 
	mg.m-3                                    
	2000

	Антимон,Sb           
	mg.m-3                                    
	2000

	Калај,Sn                 
	mg.m-3                                    
	2000

	Цинк,Zn                   
	mg.m-3                                    
	2000

	Е2. Друге неорганске супстанце
	
	

	Флуориди
	g.m-3
	50

	Цијаниди
	g.m-3
	1

	Сулфиди
	g.m-3
	2

	Сулфати  
	g.m-3
	200

	Хлориди
	g.m-3
	250

	Сулфити 
	g.m-3
	10


5. Мониторинг
         5.1.  Одговорно лице „БП ДИСКОНТ”, д.о.о. Зворник дужно је спроводити мониторинг загађујућих материја у периоду важења еколошке дозволе како је прописано у табели:

Табела бр.10:  План мониторинга
	Предмет

мониторинга
	Параметар који се осматра
	Мјесто вршења мониторинга
	Вријеме и начин вршења

мониторинга
	Разлог због чега се врши мониторинг одређеног параметра
	Рокови



	Квалитет ваздуха


	Концентрација 
загађујућих материја и експлозивних гасова
	На локацији предметног објекта на мјесту точионих мјеста,одушних цијеви и резервоара
	Вршити  мониторинг  загађујућих материја 

у складу са Уредбом о граничним вриједностима квалитета ваздуха („Сл. гласник РС“ бр.124/12)
	Утврђивање и провјера емисије загађујућих материја и експлозивних гасова.
	Један пут годишње,

по захтјеву надлежног органа или у случају акцидентних ситуација

	
	Бука  на локацији пословног  објекта бензинске станице
	На локацији пердметног

објекта према сусједним околним објектима
	Мјерење буке вршити у складу са  Правилником о дозвољеним границама интензитета звука и шума („Сл. лист. СРБиХ“, бр. 46/89) при пуном раду пословног објекта
	Утврђивање 

утицаја на околне објекте у непосредном окружењу
	Једанпут годишње или по захтјеву надлежног органа или притужби грађана

	Квалитет отпадних вода


	Физичко хемијски и биолошки параметри-основни показатељи квалитета воде
	На испусту воде из уљног сепаратора у крајњи реципијент-јавну канализацију
	У складу са Правилником о условима испуштања отпадних вода у јавну канализацију“ („Сл.гл“ Републике Српске бр. 44/01)
	Утврђивање и провјера квалитета воде 

да се утврди стварни утицај на воде 
	Једанпут годишње  или по захтјеву надлежног органа

	Квалитет земљишта
	Основни параметри квалитета земљишта
	На предметној локацији или околним сусједним парцелама
	У складу са Правилником

о граничним и ремедијационим вриједностима загађујућих штетних и опасних материја у земљишту („Службени гласник РС“, број 82/21)
	Утврђивање и провјера квалитета земљишта
	Само  у случају акцидентних ситуација или по налогу надлежног органа.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „БП ДИСКОНТ”, д.о.о. Зворник, дана 29.03.2022.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат бензинске станице са пратећим садржајима, који се налази у насељу Брањево, Тридесет пета улица бр.1, град Зворник, на грађевинској парцели означеној као к.ч. број: 136/235 К.О. Шепак.

         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина, која поседује лиценцу за обављање дјелатности из области заштите животне средине, број: 28-Е/07 од 10.12.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број: 266/22 од 24.03.2022. године приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-16-000 209 од 05.04.2016.год.

· Уговор о снабдијевању, МХ ЕРС ЗЕДП „Електро-Бијељина“ а.д. Бијељина од 05.04.2016.год.
· Уговор о закупу, Нотар Душан Марјановић Бијељина, ОПУ број: 615/2016 од 10.05.2016.год.
· Уговор о закупу резервоара са „БП Петрић“д.о.о. Вршани, од 28.09.2016.год.
· Записник о прегледу положених цилиндричних резервоара, Републички завод за стандардизацију и метрологију, Одјељење за верификацију Бијељина, од 28.09.2016.год.

· Табеле запремина резервоара, Републички завод за стандардизацију и метрологију, Одјељење за верификацију Бијељина, број: 05/3.12/393-16-67/16, 05/3.12/393-16-68/16, 05/3.12/393-16-69/16, 05/3.12/393-16-70/16  од 28.09.2016.год.
· Накнадне локацијске услове, Одјељење за просторно уређење, Градска управа Града Зворник, број: 04-364-29/2016 од 31.10.2016.год.

· Накнадне локацијске услове, Одјељење за просторно уређење, Градска управа Града Зворник, број: 04-364-154/2016 од 23.11.2016.год.

· Рјешење, Министарство унутрашњих послова, Центар јавне безбједности Зворник, број: 19-06/1-2-215.1-17/16 од 30.12.2016.год.
· Рјешење, Одјељење за стамбено комуналне пословре и послове саобраћаја, Градска управа Града Зворник, број: 05-511-63/2016 од 06.02.2017.год.
· Рјешење, Министарство трговине и туризма Републике Српске, број: 14.06/1-320-46/17 од 29.03.2017.год.

· Рјешење, Министарство трговине и туризма Републике Српске, број: 14.06/1-320-47/17 од 29.03.2017.год.

· Уговор о пружању и коришћењу комуналних услуга, водоснабдијевања и одвођења отпадних вода, број: 2497 од 29.06.2017.год.

· Рјешење, Одјељење за стамбено комуналне пословре и послове саобраћаја, Градска управа Града Зворник, број: 05-511-4/2022 од 09.02.2022.год.
· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 04.04.- 04.05.2022. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.

Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

